ai4bharat/Pralekha huggingface dataset:
کامرس اور صنعت کی وزارتہ
قومی پیداواری کونسل کو ملی آئی ایس او 17020:2012 کی منظوری
صنعت اور داخلی تجارت کے فروغ کے محکمہ ، وزارت برائے تجارت وصنعت ، حکومت ہندکے تحت قومی پیداواری کونسل  کو زرعی پیداوار کے سائنٹفک طریقہ کار سے ذخیرہ اندوزی اور خوراک تحفظ آڈٹ جیسے جانچ کے کاموں میں کام کرنے کیلئے نیشنل ایکریڈیٹیشن بورڈفار سرٹیفکیشن باڈی ، کوالٹی کونسل آف انڈیا  کی جانب سے منظوری حاصل ہوگئی ہے۔ این پی سی کو آئی ایس او 17020:2012سرٹیفکیٹ حاصل ہوگیا ہے۔ یہ سرٹیفکیٹ تین برس کیلئے مجاز ہے۔ این پی سی اپنے ہیڈ کوارٹرس میں پہلے سے ہی جانچ اور آڈٹ کے کاموں کیلئے ایک معائنہ ڈویزن قائم کرلیا ہے۔
این پی سی گودام اور ترقیاتی اور انضباطی اتھارٹی  اور غذائی تحفظ اور معیارات سے متعلق ہندوستانی اتھارٹی  جیسے الگ الگ قانونی اداروں کے معائنے اور آڈٹ کا کام کررہا ہے۔ این پی سی کے پاس معائنہ اور آڈٹ کے شعبوں میں اعلیٰ سطح کی صلاحیت ہے۔
ڈبلیو ڈی آر اے نے ملک بھر میں گوداموں کے معائنے کیلئے 2011 سے این پی سی کو ایک منظوری اور معائنہ ایجنسی کے طور پر پینل میں شامل کیا تھا۔ ایف ایس ایس اے آئی نے بھی ملک بھر کے خوراک اسٹوریج/ گودام/ کولڈ اسٹوریج کے شعبے میں کھانے پینے کے کاروبار سے جڑے اداروں میں غذائی تحفظ کی جانچ کیلئے جانچ ایجنسی کے طور پر پہلے سے ہی پینل میں ہے۔ این پی سی، ایف ایس ایس اے آئی کے لئے ڈیری صنعت، تیل نکالنے والی اکائیوں، سول وینٹ مطالعاتی اکائیوں کا آڈٹ کیا ہے۔
این پی سی کو این اے بی سی بی کے ذریعے حال ہی میں ملی آئی ایس او 17020:2012کی منظوری سے اب این پی سی کو ایف ایس ایس اے آئی کے خوراک تحفظ اور معیارات  ضوابط 2018 کے تحت خوراک گوداموں سمیت کھانے پینے کے کاروبار سے جڑے اداروں اور ڈبلیو ڈی آر اے ضوابط، 2017 کے تحت گوداموں کا آزادانہ طور پر آڈٹ کا اختیار مل جائے گا۔
-----------------------
م ن۔م ع۔ ع ن
U NO:6810
(Visitor Counter : 152
کانکنی کی وزارت
مرکزی کابینہ نے ارضیات کے شعبے میں تعاون کے لیے بھارت اور امریکہ کے درمیان مفاہمت نامے کو منظوری دے دی
اس مفاہمت نامے سے مشرقی ہمالیہ کے خطے اور لداخ پلوٹونز سے متعلق ارضیات علوم کو فروغ ملے گا
نئی ہلی، 18 اگست 2021:
وزیراعظم جناب نریندر مودی کی سربراہی میں مرکزی کابینہ نے ارضیات کے شعبے میں تعاون کے لیے جیولوجیکل سروے آف انڈیا ،کانوں کی وزارت ، بھارت سرکار اور شعبہ ارضیات و ماحولیات ، کالج آف آرٹس، سائنس اینڈ ایجوکیشن، امریکہ کی جانب سے فلوریڈا انٹرنیشنل یونیورسٹی کے بورڈ آف ٹرسٹیز کے درمیان ایک مفاہمت نامے پر دستخط کرنے کی منظوری دے دی ہے۔
اس مفاہمت نامے میں دونوں فریقوں کے درمیان تعاون کے مندرجہ ذیل شعبے ہوں شامل گے:
 بھارت -ایشیا تصادمی حاشیے میں مابعد تصادم میگما کی تخلیق کے ارضیاتی اور ٹیکٹونک ماحول اور مشرقی ہمالیائی خطے کی ارضیاتی تاریخ اور ٹیکٹونکس سے متعلق ارضیاتی علم پر تحقیق۔
 علاقائی ارضیاتی، جیوکیمیکل، چٹانی سائنس اور مابعد تصادم مقناطیسی میدان  کے ارتقا سے متعلق ملٹی آئسوٹوپ مطالعات کے شعبے میں تعاون کے منصوبوں کی تیاری۔
 ٹیکنالوجی اور ارضیاتی سائنسی اعدادو شمار سے متعلق معلومات کا تبادلہ۔
: باہمی دلچسپی کے دیگر شعبے جن پر دونوں فریق فیصلہ کریں گے۔
فوائد:
یہ مفاہمت نامہ ارضیات کے شعبے میں تعاون کے بارے میں جیولوجیکل سروے آف انڈیا  اور فلوریڈا انٹرنیشنل یونیورسٹی  کے درمیان ایک ادارہ جاتی طریقہ کار فراہم کرے گا۔
مقاصد:
اس مفاہمت نامے کا مقصد خاص طور پر بھارت-ایشیا تصادمی حاشیے میں مابعد تصادم میگما کی تخلیق اور ارضیاتی اور ٹیکٹونک ماحول کو سمجھنا اور عام طور پر براعظمی تصادم کے علاقوں میں مابعد تصادم میگما کی ابتدا کے لیے ماڈل تیار کرنا نیز مشرقی ہمالیائی خطے کی ارضیاتی تاریخ اور ٹیکٹونکس کی دریافت کرنا ہے۔
سرگرمیوں میں ٹیکنالوجی اور ارضیاتی اعداد و شمار کے بارے میں معلومات کا تبادلہ شامل ہے۔ بھارت- ایشیا تصادمی حاشیے میں مابعد تصادم میگما کاری سے وابستہ ارضیاتی اور ٹیکٹونک ماحول کی ارضیاتی علم کی ترقی و تحقیق؛ مشرقی ہمالیائی خطے کی ارضیاتی تاریخ اور ٹیکٹونکس کی دریافت نیز علاقائی ارضیاتی، جیوکیمیکل، چٹانی سائنس اور ملٹی آئسوٹوپ مطالعات کی ترقی شامل ہوگی جو مابعد تصادم میگما کے علاقوں  ارتقا سے متعلق ہوں گے۔
وزارتِ تعلیم
تعلیم کی وزارت نے تعلیم میں ٹکنالوجی پر ایک قومی ویبینار کا اہتمام کیا : این ڈی ای اے آر
نئی دہلی،08 ستمبر ،2021 / تعلیم کی وزارت 5 سے 17 ستمبر 2021 کے دوران شکشک پرو کی تقریبات کے حصے کے طور پر مختلف موضوعات پر 9 دن ویبینار کا اہتمام کر رہی ہے ۔ آج کا ویبینار تھا ‘‘تعلیم میں ٹکنالوجی : این ڈی ای اے آر’’ ۔ تعلیم کی وزارت کے تحت اسکولی تعلیم اور خواندگی کے محکمے کی سکریٹری محترمہ انیتا کروال اور این آئی سی کے ڈپٹی ڈائریکٹر جنرل جناب راجیندر سیٹھی نے ویبینار میں شرکت کی۔
اس موقعے پر اظہار خیال کرتے ہوئے محترمہ انیتا کروال نے کہا کہ 8 ستمبر کو یونیسکو کی طرف سے خواندگی کا بین الاقوامی دن قرار دیا گیا تھا۔ تاکہ بین الاقوامی برادری کو افراد اور سماج کے لیے خواندگی کی اہمیت یاد دلائی جا سکے اور مزید خواندہ سماج کی جانب مزید کوششوں کی ضرورت کی طرف توجہ دلائی جا سکے۔
محترمہ کروال نے بتایا کہ سال 2021 کے لیے خواندگی کے عالمی دن کا موضوع ہے انسان پر مرکوز بحالی کے لیے خواندگی : ڈیجیٹل تقسیم کو کم کیا جانا اور قومی ڈیجیٹل تعلیم سے متعلق ڈھانچے پر آج کا ویبینار اس تاریخ کو منعقد کیا جا رہا ہے کیونکہ اس کا گہرا تعلق ڈیجیٹل خواندگی کے مقصد کو حاصل کرنے سے ہے۔ انہوں نے کہا کہ این ڈی ای اے آر ، این ای پی کی سفارشات پر مبنی ہے اس کا مقصد اسکولی تعلیم میں لچک پیدا کرنا ہے۔ انہوں نے مزید کہا کہ وزیر اعظم نریندر مودی نے تعلیم کے نظام میں 5 بڑے اقدام شروع کیے ہیں جن کا مقصد این ای پی 2020 پر عمل درآمد کرنا ہے ۔ وزیراعظم نے اپنے پیغام میں تعلیم کے میدان میں این ڈی ای اے آر کی اہمیت کو اجاگر کیا اور اس کا موازنہ یو پی آئی کے انقلاب سے کیا جو ہمارے ملک میں مالی لین دین کے ذریعے کیا گیا تھا۔
محترمہ کروال نے زور دے کر کہا کہ آج کی مربوط دنیا ڈیجیٹل ٹکنالوجی پر منحصر ہے لہذا خواندگی کی تعریف میں ڈیجیٹل خواندگی ، مالی خواندگی اور زندگی کو آسان بنانے جیسی ہنر مندی بھی شامل ہے۔انہوں نے زور دے کر کہا کہ ہمارا مقصد 100 فیصد خواندگی حاصل کرنا ہے۔
وزارت تعلیم کے تحت ڈیجیٹل تعلیم کے ڈائریکٹر جناب رجنیش کمار نے کہا کہ ڈیجیٹل تعلیم کا قومی نظام اس مقصد سے تیار کیا گیا ہے کہ قومی ڈیجیٹل بنیادی ڈھانچے کو یکجا کرنا ہے تاکہ تعلیم سے متعلق معاشی نظام کو تقویت بخشی جا سکے۔
اس کے بعد تین اساتذہ نے تعلیم میں ٹیکنالوجی کو اپنانے کے اپنے سفر کے بارے میں مختصر پریزنٹیشن پیش کیا۔
- ڈاکٹر سنجے کمار ، جی پی ایس کوفٹو ضلع ، ہماچل پردیش۔
- محترمہ پراتیما سنگھ ، نیشنل آئی سی ٹی ایوارڈ یافتہ 2017 ، ہیڈ ٹیچر ، پرائمری اسکول دھوساہ ، بلرام پور ، اتر پردیش
- جناب ایس سیمون پیٹر پال، نیشنل آئی سی ٹی ایوارڈ یافتہ ، پی ایس ٹی جی ایچ ایس ، اریارکُپّپم ، پڈوچیری
یہ ویبینار تمام پینلسٹ، شرکاء اور ناظرین کے شکریہ کے رسمی ووٹ کے ساتھ اختتام پذیر ہوا۔
۔۔۔۔۔۔۔۔۔۔۔۔۔۔۔۔۔
ش ح ۔ اس۔ ت ح ۔
8797U –
(Visitor Counter : 192
بھارت کا مسابقتی کمیشن
کمپیٹیشن کمیشن آف انڈیا نے ٹاٹا ایس آئی اے ایئرلائنز کے ایئر انڈیا میں انضمام اور سنگاپور ایئرلائنز کے ذریعہ ایئر انڈیا میں کچھ حصص کے حصول کو منظوری دی
کمپیٹیشن کمیشن آف انڈیا  نے ٹاٹا ایس آئی اے ایئرلائنز کو ایئر انڈیا میں ضم کرنے اور سنگاپور ایئرلائنز کی جانب سے ایئر انڈیا میں کچھ حصص حاصل کرنے کی منظوری دے دی ہے۔
مجوزہ انضمام میں  ٹاٹا ایس آئی اے ایئرلائنز لمیٹڈ  کو ایئر انڈیا لمیٹڈ  میں ضم کرنا ، جس میں اے آئی ایل ادارہ  ہے اور  انضمام کو مدنظر رکھتے ہوئے سنگاپور ایئرلائنز لمیٹڈ  اور ٹاٹا سنز پرائیویٹ لمیٹڈ  کے ذریعہ انضمام شدہ ادارے میں حصص کا حصول شامل ہے۔) اور  ترجیحی الاٹمنٹ کے تحت ایس آئی اے کے ذریعہ ضم شدہ ادارے میں اضافی حصص کا حصول متصور کیا گیا ہے۔
ٹی ایس پی ایل ایک سرمایہ کاری ہولڈنگ کمپنی ہے ، جو ریزرو بینک آف انڈیا کے ساتھ ایک بنیادی سرمایہ کاری کمپنی کے طور پر رجسٹرڈ ہے اور ’’منظم طور پر اہم نان ڈپازٹ ٹیکنگ کور انویسٹمنٹ کمپنی‘‘ کے طور پر درجہ بندی کی گئی ہے۔ ٹی ایس پی ایل  نے 27 جنوری 2022 کو اے آئی ایل کا حصول مکمل کیا۔
اے آئی ایل   گھریلو شیڈول ہوائی مسافر ٹرانسپورٹ سروس،  بین الاقوامی شیڈول ہوائی مسافر ٹرانسپورٹ سروس ،  ایئر کارگو ٹرانسپورٹ خدمات فراہم کرنے کا کاروبار اور  چارٹر فلائٹ سروسز میں مصروف عمل ہے۔
ٹی ایس اے ایل ٹی ایس پی ایل اور ایس آئی اے کے درمیان ایک مشترکہ منصوبہ ہے ، جس میں ٹی ایس پی ایل اور ایس آئی اے بالترتیب کل حصص کا 51 فیصد اور 49 فیصد حصص رکھتے ہیں۔ ٹی ایس اے ایل برانڈ نام ’’وستارا‘‘ کے تحت کام کرتا ہے۔ ٹی ایس اے ایل مندرجہ ذیل خدمات فراہم کرنے کے کاروبار میں مصروف ہے:  گھریلو شیڈول ہوائی مسافر ٹرانسپورٹ سروس،  بین الاقوامی شیڈول ہوائی مسافر ٹرانسپورٹ سروس،  ایئر کارگو ٹرانسپورٹ خدمات؛ اور  چارٹر فلائٹ سروسز ۔
ایس آئی اے ایس آئی اے گروپ آف کمپنیز  کے لیے پیرنٹ ادارہ ہے۔ ایس آئی اے مسافر اور کارگو ہوائی نقل و حمل کے کاروبار میں مصروف ہے ، اور ایس آئی اے گروپ کی بنیادی سرگرمیوں میں مسافر اور کارگو ہوائی نقل و حمل ، انجینئرنگ خدمات ، پائلٹوں کی تربیت ، ایئر چارٹر ، ٹور سرگرمیاں ، سامان کی فروخت اور متعلقہ سرگرمیاں شامل ہیں۔
سی سی آئی نے فریقین کی جانب سے پیش کردہ رضاکارانہ وعدوں کی تعمیل سے مشروط مجوزہ انضمام کی منظوری دی ہے۔
سی سی آئی کا تفصیلی حکم نامہ بعد میں جار ہوگا۔
عملے، عوامی شکایات اور پنشن کی وزارت
اتراکھنڈ جیسی ہمالیائی ریاستیں ایرومیٹک اسٹارٹ اپس کا سرچشمہ بن سکتی ہیں: مرکزی وزیر ڈاکٹر جتیندر سنگھ
سی ایس آئی آر مصنوعات کی ترقی سے لے کر مارکیٹنگ تک جامع ہینڈ ہولڈنگ فراہم کر رہا ہے: ڈاکٹر جتیندر سنگھ
نئی دہلی،5 جون 2022/
اتراکھنڈ سمیت ہمالیائی ریاستیں خوشبودار مصنوعات کےاسٹارٹ اپس کے لیے ایک چشمہ ثابت ہوسکتی ہیں۔ ہمالیائی ریاستوں میں جغرافیہ اور موسمی حالات دواؤں اور خوشبودار پودوں کی کاشت کے حق میں ہیں اور انہیں ایگری ٹیک انٹرپرائزز میں تیار کیا جا سکتا ہے۔ یہ خاص طور پر جاری وبائی امراض کی وجہ سے متعلقہ دواؤں کے پودوں میں حالیہ دلچسپی کے پیش نظر ہے۔
یہ بات آج مرکزی وزیر ڈاکٹر جتیندر سنگھ نے اُس وقت کہی جب وہ سول سوسائٹی کی تنظیموں سے بات چیت کر رہے تھے۔
مرکزی وزیر مملکت  سائنس اور ٹیکنالوجی؛ وزیر مملکت  ارتھ سائنسز؛ پی ایم او، عملے، عوامی شکایات، پنشن، ایٹمی توانائی اور خلائی امور کے وزیر مملکت، ڈاکٹر جتیندر سنگھ نے کہا کہ این جی اوز کے ساتھ یہ گفتگو مرکزی حکومت کے سماجی خدمت سے وابستہ افراد کے ساتھ بات چیت کے لیے ایک آؤٹ ریچ پروگرام کا حصہ ہے۔ انہوں نے مزید کہا کہ یہ بات چیت حکومت کے لیے قیمتی آراء اور تجاویز فراہم کرتی ہے۔
مرکزی وزیر نے تنظیموں کی طرف سے کئے جا رہے کام کی ستائش کی اور کہا کہ وہ ہمارے ملک کے دور دراز کونوں میں لوگوں تک پہنچنے اور ان پر اثر انداز ہونے کا موقع فراہم کرتی ہیں۔ خوشبودار پودوں کے لیے اتراکھنڈ کی سازگار آب و ہوا کے بارے میں بات کرتے ہوئے، وزیر موصوف نے کہا کہ مرکزی حکومت نے 'خوشبو مشن' شروع کیا ہے۔
ڈاکٹر جتیندر سنگھ نے کہا کہ سی ایس آئی آر مصنوعات کی ترقی سے لے کر مارکیٹنگ تک جامع ہینڈ ہولڈنگ فراہم کر رہا ہے۔ انہوں نے کہا کہ ہمارے نوجوانوں نے گزشتہ 8 سالوں میں قوم کو اسٹارٹ اپس کا مرکز بنایا ہے، لیکن ہمیں اپنے وژن کو آئی ٹی سے چلنے والے خدمات کے شعبے سے آگے بڑھانے اور اپنی غیر استعمال شدہ صلاحیتوں کو بروئے کار لانے کے لیے ایگری ٹیک سیکٹر کو دیکھنے کی ضرورت ہے۔
مرکزی وزیر نے اس بات کی بھی وکالت کی کہ صحت کے شعبے میں کام کرنے والی این جی اوز ٹیلی میڈیسن کی تلاش کریں۔ انہوں نے مزید کہا کہ اتراکھنڈ جیسی پہاڑی ریاست میں اس طرح کے ’ڈاکٹر آن وہیل‘ ایک گھنٹے کے اندر نہ صرف تشخیصی جانچ بلکہ ماہرانہ مشاورت فراہم کر سکتے ہیں۔
ڈاکٹر جتیندر سنگھ نے بعد میں ایک پریس کانفرنس سے خطاب کیا جہاں انہوں نے کہا کہ گزشتہ 8 سالوں نے ملک کی اجتماعی نفسیات میں نئی امیدیں جگائی ہیں۔ انہوں نے مزید کہا کہ اب تک نظر انداز کیے گئے شمال مشرقی ہندوستان میں بڑے پیمانے پر بنیادی ڈھانچے کی ترقی ہمارے تمام لوگوں میں سرمایہ کاری کرنے کی حکومت کی خواہش کا ثبوت ہے۔ ڈاکٹر سنگھ نے کہا کہ ان حصوں میں ریلوے اور ہوائی ڈھانچے کی ترقی کا مطلب باقی ہندوستان سے ان کی علیحدگی کا خاتمہ ہے۔
مرکزی وزیر نے کہا کہ گزشتہ برسوں میں حکومت کی توجہ روزگار پیدا کرنے اور ہمارے نوجوانوں کی صلاحیت سازی پر مرکوز رہی ہے۔ مرکزی وزیر نے مزید کہا کہ لوگوں کے لیے کی جا رہی سخت محنت سے لوگوں میں ہندوستان کی قیادت میں اعتماد پیدا ہوا ہے۔ انہوں نے مزید کہا کہ اس نئے طریقہ کار اور ہماری سیاست کے ایک نئے کلچر کی تائید ہمارے شہریوں نے کی ہے جنہوں نے حکومت پر اپنا اعتماد ظاہر کیا ہے۔
ریلوے کی وزارت
ریلوے نے کووڈ پروٹوکول پر عمل کرتے ہوئے کولکتہ میں 800 میٹر کی چیلنجنگ سورنگ مہم کو کامیابی کے ساتھ مکمل کیا
کل کولکتہ کے بوبازار میں ‘‘اُروی’’ کی کامیابی کے ساتھ ہی ایسٹ ویسٹ میٹرو کوری ڈور پر ٹنل بورنگ مشین  سے سرنگ بنانے کا کام مکمل ہوا
اس کامیابی کے ساتھ ، ایسٹ -ویسٹ میٹرو پروجیکٹ کے لئے پورے ٹی بی ایم ٹنلنگ کا کام مکمل
اس روٹ پر سرنگ کی تعمیر کا کام بہت مشکل تھا کیونکہ اس میں صدیوں پرانی عمارتیں تھیں
کولکتہ کے بوبازار میں ‘‘اُروی ’’ کی کامیابی کے ساتھ ایسٹ ویسٹ میٹرو کوری ڈور میں ٹنل بورنگ مشین  کے ذریعہ سرنگ کی تعمیر کا کام 15 مئی 2021 کو پورا ہوا۔ اس کامیابی کے ساتھ ایسٹ ویسٹ میٹرو پروجیکٹ کے لئے ٹی بی ایم سے سرنگ بنانے کا کام پورا ہوگیا ہے۔ اس روٹ پر سرنگ کی تعمیر کا کام مشکل تھا کیونکہ اس میں صدیوں پرانی عمارتیں تھیں۔ کووڈ -19 پروٹوکول پر عمل کرتے ہوئے 800 میٹر کی چیلنجنگ سرنگ مہم کو کامیابی کے ساتھ مکمل کرلیا گیا ہے۔
ٹنل بورنگ مشین  ‘‘اُروی’ نے پچھلے سال 09 اکتوبر 2020 کو اسپلینیڈ سے سیالدہ تک ایسٹ باونڈ ٹنل کو پورا کیا تھا اور باقی 800 میٹر کو پورا کرنے کے لئے 09 جنوری 2021 کو ضروری جدیدکاری اور معائنے کے بعد سیالدہ سے پھر سے لانچ کیا گیا تھا۔ سرنگ بنانے کی مہم بوبازار میں ری ٹریول شافٹ میں ٹنل بورنگ مشین کی کامیابی کے ساتھ ہی کل 15 مئی 2021 کو پوری کرلی گئی ہے۔
یہ ٹی بی ایم سیالدہ فلائی اوور کے نیچے سے بھی گزر چکی ہے ، جس کے لئے حفاظتی وجوہات سے فلائی اوور پر گاڑیوں کی آمدورفت تین دنوں کے لئے بند کردی گئی تھی۔ اس ٹی بی ایم ڈرائیو کے مکمل ہونے کے بعد ، ٹنل بورنگ مشین ‘‘اُروی’’ دیگر رکی ہوئی ٹی بی ایم ‘‘چنڈی’’ کے ساتھ بوبازار میں اسی ری ٹریول شافٹ سے حاصل کی جائے گی۔
شافٹ کی واٹر ٹائٹنیس کو یقینی بنانے کے بعد شافٹ کی کھدائی اور متاثرہ سرنگ اور ٹی بی ایم کا دوبارہ حصول پیچیدہ عمل ہےجنہیں محفوظ طریقہ سے کیا جانا ہے اور اس لئے اس میں وقت درکار ہوگا۔ پوری کھدائی مکمل ہونے کے بعد دونوں ٹی بی ایم کو شافٹ سے ٹکڑوں میں نکالاجائے گا۔
پوری کھدائی مکمل ہونے کے بعد ٹی بی ایم کو شافٹ سے ٹکڑوں میں واپس لایا جائے گا ۔ اس کے بعد شافٹ ایریا کے لئے آر سی سی فلورننگ اور چھت کا کام پورا کرلیا جائے گا اور اوورگراونڈ کنسٹرکشن کے لئے گراؤنڈ تیار کرنے کی غرض سے شافٹ ٹاپ کو بیک فل کیا جائے گا۔
صحت اور خاندانی بہبود کی وزارت
اعضاء کے عطیہ سے متعلق بیداری پر اپ ڈیٹ
اعضاء کے عطیہ کے لیے ہم آہنگی میں سہولت فراہم کرنے میں این او ٹی ٹی او ساتوں دن چوبیس گھنٹے ٹیلی مشاورت فراہم کرتا ہے
صحت اور خاندانی بہبود کی مرکزی وزیر مملکت ڈاکٹر بھارتی پروین پوار نے آج لوک سبھا میں ایک تحریری جواب میں بتایا کہ حکومت مردہ اعضاء کے عطیہ اور پیوند کاری کے معاملے پر لوگوں میں بیدار پیدا کرنے کے لیے کئی اقدامات کر رہی ہے۔ ان میں نیشنل آرگن ٹرانسپلانٹ پروگرام کے تحت، قائم کردہ تین سطی ڈھانچہ، نیشنل آرگن اینڈ ٹشو ٹرانسپلانٹیشن آرگنائزیشن ، ریجنل آرگن اینڈ ٹشو ٹرانسپلانٹ آرگنائزیشنز  اور اسٹیٹ آرگن اینڈ ٹشو ٹرانسپلانٹ آرگنائزیشنز شامل ہیں۔ این او ٹی پی کی ایک ویب سائٹ ‘www.notto.mohfw.gov.in’ ہے جس میں ساتوں دن چوبیس گھنٹے کال سینٹر ہے اور جس کے پاس ٹول فری ہیلپ لائن نمبر  ہے تاکہ معلومات فراہم کرنے، ٹیلی کاؤنسلنگ اور اعضاء کے عطیہ کے لیے رابطہ کاری میں مدد فراہم کی جا سکے۔ اس کے تعلق سے بیداری پیدا کرنے کے لیے ملک بھر میں کئی سرگرمیاں منعقد کی جاتی ہیں، جیسے کہ انڈین آرگن ڈونیشن ڈے  کا سالانہ جشن، سیمینار، ورکشاپس، مباحثے، کھیلوں کی تقریبات، واکتھون، میراتھن میں شرکت، نکڑ ناٹک، انڈیا انٹرنیشنل ٹریڈ میں بیداری اسٹال۔ فیئر 2022، نوٹو سائنٹیفک ڈائیلاگ 2023 اور دیگر ذرائع میں اعضاء کے عطیہ سے متعلق ڈسپلے بورڈز شامل ہیں جو ٹرانسپلانٹ/بازیافت ہسپتالوں میں آئی سی یو اور دیگر اسٹریٹجک مقامات کے باہر لگائے گئے ہیں۔ پرنٹ میڈیا میں اشتہار، سوشل میڈیا  اور الیکٹرانک میڈیا کے ذریعے سمعی اور سمعی و بصری پیغامات کی ترسیل بھی شامل ہے۔ اسکولی بچوں کے ساتھ باقاعدہ پروگرام کے تحت انہیں اعضاء کے عطیہ کے بارے میں معلومات فراہم کرنے کے لیے نوٹو مہم کے بارے میں جانکاری دینا اور مائی جی او وی پلیٹ فارم پر پوسٹر سازی، خصوصی عہد کی مہم چلانا اور نعرے بازی کے مقابلوں کے ساتھ ساتھ اعضاء کی بیماری  کی روک تھام اور اسٹیج پر قومی ویبینار جیسے مقابلوں کا انعقاد۔ اور جگر) اور عضو اور بافتوں کا عطیہ منعقد کیے جاتے ہیں۔
آزادی کا امرت مہوتسو کے ایک حصے کے طور پر، سوشل میڈیا کے ذریعے اعضاء کے عطیہ کو ’’جن آندولن‘‘ کے طور پر فروغ دیا جا رہا ہے۔ اس سلسلے میں صحت اور خاندانی بہبود کی وزارت  کی طرف سے مائی گو پلیٹ فارم پر ایک عہد مہم اور نعروں سے متعلق کمپٹیشن چلایا جا رہا ہے۔ جولائی 2023 کے مہینے میں شروع کیے گئے ’’انگدان مہوتسو‘‘ کے ایک حصے کے طور پر، ملک بھر میں مرنے والے عطیہ دہندگان کے اعضاء کے عطیہ سے متعلق بیداری کے مختلف پروگرام منعقد کیے جا رہے ہیں۔ اعضاء اور ٹشو کے عطیہ سے متعلق پہلا قومی ویبینار جولائی 2023 میں گردے اور جگر کی خرابی کی روک تھام پر توجہ کے ساتھ منعقد کیا گیا، جس میں ہزاروں طبی پیشہ ور افراد نے شرکت کی۔
ایک برین اسٹیم ڈیڈ شخص یعنی جس کے دماغ نے کام کرنا بند کردیا ہے، زندگی بچانے والے اہم اعضاء جیسے دل،دونوں پھیپھڑے، جگر،دونوں گردے، پین کریاز ، آنت، اور بہت سے ٹشوز جیسے کارنیاز، جلد، ہڈی اور دل کے والز، کارٹلیج، ہاتھ وغیرہ عطیہ کر سکتا ہے۔ ایک مرنے والا عطیہ دہندہ 8 زندگیاں بچا سکتا ہے اور بہت سے لوگوں کی زندگی کے معیار کو بہتر بنا سکتا ہے۔
صحت اور خاندانی بہبود کی وزارت
غیر معمولی امراض سے متاثر افراد کے لئے قومی پورٹل
نئی دہلی، 10 اگست 2021، وزیر مملکت  ڈاکٹر بھارتی پروین پوار نے آج راجیہ سبھا میں ایک تحریری جواب میں بتایا کہ صحت اور خاندانی بہبود کے محکمے نے غیر امراض سے متعلق قومی پالیسی 2021 کے مطابق غیر معمولی امراض کے مریضوں کے علاج کے واسطے کراؤڈ فنڈنگ اور رضا کارانہ عطیات کے لئے ایک ڈیجیٹل پورٹل لانچ کیا ہے۔ ڈیجیٹل تک https://rarediseases.nhp.gov.in/ کے ذریعہ رسائی کی جاسکتی ہے۔
فارما سیوٹیکلز کے محکمے نے فارما سیوٹیکلز کے لئے پروڈکشن سے ترغیب کی اسکیم کانفاذ شروع کردیا ہے۔ اس اسکیم کے تحت مختلف پروڈکٹ زمروں ، جن میں اورفن ڈرگز شامل ہیں، کی ملک میں تیار کرنے کے لئے اسکیم کے تحت منتخب کئے جانے والے مینوفیکچررز کو مالی ترغیب فراہم کرائی جاتی ہے۔ اسکیم کے رہنما خطوط فارما سیوٹیکلز محکمے کی ویب سائٹ پر ٹیب ’اسکیمز‘ کے تحت دستیاب ہے۔
۔۔۔۔۔۔۔۔۔۔۔
ش ح۔ا گ۔ن ا۔
U-7687
(Visitor Counter : 134
وزارت دفاع
توشیل – پی 1135.6 فالو آن فری گیٹ کے لانچ کی تقریب
ماسکو میں ہندوستان کے سفیر جناب ڈی بالا وینکٹیش ورما، روسی وفاق کے سینئر افراد اور ہندوستانی بحریہ کے افسران کی موجودگی میں، 28 اکتوبر 2021 کو ینتار شپ یارڈ کلیننگ گراڈ، روس میں پی 1135.6 درجے کا 7 واں انڈین نیوی فری گیٹ لانچ کیا گیا ۔ اس تقریب کے دوران اس جہاز کو محترمہ دتلا ودیا ورما کے ذریعے رسمی طور پر ’توشیل ‘نام دیا گیا ۔ توشیل سنسکرت زبان کا ایک لفظ ہے، جس کے معنی ہیں محافظ ڈھال۔
پروجیکٹ 1135.6 کے دو جہازوں کی روس میں تیاری اور دو جہازوں کی ہندوستان کے میسرز گوا شپ یارڈ لمیٹڈ  کے ذریعے تیاری کے لئے ہندوستان اور روس کی حکومتوں کے درمیان ہونے والے بین حکومتی معاہدے  کی بنیاد پر ، 18 اکتوبر کو دو جہازوں کو تیاری کے لئے ہندوستان اور روس کے درمیان ایک کانٹریکٹ پر دستخط کئے گئے۔
ان جہازوں کی تیاری ہندوستانی بحریہ کی خاص ضرورتوں پر مبنی ہے ، جس کا مقصد بحریہ کے فضائی ، زمینی اور سمندی تقاضو ں کو پورا کرنا ہے۔ ان جہازوں میں اعلیٰ درجے کے ہندوستانی اور روسی ہتھیار اور سینسرز نصب ہیں اور یہ ساحلی اور سمندری دونوں پانیوں کام کرسکتے ہیں۔ نیچے راڈار اور زیر آب شور کے اشاروں کے معاملے میں، ان میں اسٹیلتھ ٹیکنالوجی کام کرتی ہے۔ ان جہازوں پر ہندوستان سے سپلائی کیا گیا سازو سامان نصب ہے، جس میں زمین سے زمین پر مار کرنے والے میزائل، سونار سسٹم، زمینی نگرانی کے راڈار، کمیونی کیشن سوٹ اور اے ایس ڈبلیو سسٹم شامل ہیں۔ اس کے علاوہ اس پر زمین سے ہوا میں مار کرنے والے روسی میزائل اور گن ماؤنٹس بھی نصب ہیں۔
اپنی تقریر میں ینتار شپ یارڈ ، کالیننگ گراڈ کے ڈائریکٹر جنرل جناب اِلیاسمارِن نے جہاز سازی کے پیچیدہ منصوبے پر عمل آوری میں شپ یارڈ کو پیش آنے والی مشکلات کا بار بار ذکر کیا۔ انہوں نے کہا کہ موجودہ عالمی وبا سے پیدا ہونے والی مشکلات کے باوجود، اختراعی تدابیر اور اقدامات کو بروئے کار لاتے ہوئے جہازوں کی تیاری کا کام جاری رکھا گیا۔ انہوں نے بھارتی حکومت کا اس کی بلا رکاوٹ حمایت کے لئے شکریہ ادا کیا اور کانٹریکٹ کی مقررہ معیاد کے مطابق جہازوں کی فراہمی کے شپ یارڈ کے عزم کا اعادہ کیا۔ ماسکو میں ہندوستانی سفیر جناب ڈی بالا وینکٹیش ورما نے ہندوستان اور روس کے درمیان طویل مدت سے چلے آرہے فوجی اور تکنیکی تعاون پر روشنی ڈالی۔ انہوں نے ینتار شپ یارڈ کی طرف سے کووڈ – 19 کے ذریعے پیدا ہونے والی مشکلات پر قابو پاتے ہوئے ، کانٹریکٹ کے مقررہ وقت کے مطابق اس جہاز کے لانچ کرنے کو یقینی بنانے کی کوششوں کا اعتراف کیا۔
۔۔۔۔۔۔۔۔۔۔۔۔۔۔۔۔۔۔

U-12308
(Visitor Counter : 152
خلا ء کا محکمہ
کابینہ نے جی ایس ایل وی کا مرحلہ- 4جاری رکھنے کو منظوری دی
نئیدہلی15 اپریل ۔وزیراعظم جناب نریند ر مودی کی سربراہی میں مرکزی کابینہ نے آج 2021سے 2024 کی مدت کے دوران پانچ جی ایس ایل وی پروازوں پر مشتمل جی ایس ایل وی سلسلے وار رپروگرام مرحلہ چار پروگرام جاری رکھنے کو منظوری دے دی ہے ۔
جی ایس ا یل وی پروگرام مرحلہ چار سے جیو امیجنگ ، نیوی گیشن ، ڈاٹا ریلے کمیونی کیشن اور خَلائی سائنسیز کے دو ٹن نوعیت کے سیٹلائٹس کو چھوڑا جاسکے گا۔
مالی مضمرات :
اس پروگرا م کے لئے 2729.13 کروڑروپے کی کل مالی ضرورت پیش آئے گی۔ اس میں پانچ جی ایس ایل وی گاڑیاں ضروری سہولت آگومنٹیشن ، پروگرام مینجمنٹ اور اضافی فنڈ کے ساتھ لانچ کمپین کی لاگت بھی شامل ہے ، جو جاری جی ایس ایل وی پروگرام کو پورا کرنے کے لئے درکار ہوں گی ۔
فائدے :
جی ایس ایل وی سلسلے وار پروگرام - مرحلہ چار اہم سیٹلائٹ نیوی گیشن خدمات، ڈاٹا ریلے کمیونی کیشن فراہم کرنے کے لئے سیٹلائٹس کو چھوڑے جانے کی ضرورت پوری کرے گا ۔اس سے ہندوستان کے انسانی خلائی پرواز کے پروگرام اور مریخ کے لئے اگلے انٹر پلے نیٹری مشن میں مدد ملے گی۔ یہ ہندوستانی صنعت میں پیداوار کو جاری رکھنے میں یقینی طور پر مددگار ثابت ہوگا۔
نفاذ کی حکمت عملی اور اہداف :
جی ایس ایل وی سلسلے وار پروگرام مرحلہ چار ہندوستانی صنعت کی جانب سے زیادہ سے زیادہ شرکت کے ساتھ دو لانچ سالانہ تک ایک فری کوئنسی میں سیٹلائٹس کے چھٰوڑے جانے کی مانگ کو پورا کرے گا۔سبھی آپریشنل پروازیں 2012سے 24 کی مدت کے دوران مکمل کرلی جائیں گی۔
اہم اثرات :
جی ایس ایل وی کو آپریشنلائز کرنے سے ملک ، مواصلات اور میٹرولوجیکل سیٹلائٹس کے لئے دو ٹن نوعیت کے سیٹلائٹس کی صلاحیت چھوڑے جانے میں خود کفیل ہوگیا ہے۔جی ایس ایل وی سلسلے وار پروگرام اگلی نسل کے سیٹلائٹس ڈاٹا ریلے مواصلات سیٹلائٹس اور انٹر پلے نیٹری مشنوں سمیت قومی ضرورتوں کے لئے اسی طرح کے سیٹلائٹس کے چھوڑے جانے سے صلاحیت اور خود کفیل بننے کی راہ مستحکم ہوگی۔
پس منظر :
جی ایس ایل وی نے جیو سنچرونس ٹرانسفر آربٹ  کے لئے دو ٹن نوعیت کے سیٹلائٹ کے لئے خلا میں آزادانہ رسائی حاصل کرلی ہے ۔ جی ایس ایل وی سلسلے وار پروگرام کا ایک بہت اہم نتیجہ یہ ہے کہ انتہائی پیچیدہ کرایو جینک پروپلشن ٹکنالوجی میں قابلیت حاصل کرلی گئی ہے جو ایک ضروری ٹکنالوجیکل صلاحیت ہے تاکہ مواصلاتی سیٹلائٹ جی ٹی او کے لئے چھوڑے جاسکیں ۔
19 دسمبر 2018 کو جی ایس ایل وی - ایف -11 کو حال ہی میں کامیابی کے ساتھ چھوڑے جانے سے جی ایس ا یل وی نے دس قومی سیٹلائٹس مدار میں پہنچادئے ہیں ۔ جی ایس ایل وی سلسلے وار پروگرام کو 2003 میں منظوری دی گئی تھی اور دو مرحلے مکمل کرلئے گئے ہیں جبکہ تیسرا مرحلہ جاری ہے اور توقع ہے کہ اسے 2020-21 کے پہلے چار ماہ میں مکمل کرلیا جائے گا۔
۰۰۰۰۰۰۰۰۰۰۰۰۰۰۰۰۰۰۰
م ن ۔ح ا ۔رم
U-1869
(Visitor Counter : 70
وزیراعظم کا دفتر
وزیر اعظم نے سنسکرت میں کرکٹ کمنٹری کی ستائش کی
وزیر اعظم جناب نریندر مودی نے سنسکرت میں کرکٹ کمنٹری پیش کرنے کے لیے شہریوں کی کوششوں کی ستائش کی ہے۔ انہوں نے اپنے من کی بات کا وہ کلپ بھی شیئر کیا جس میں انہوں نے کاشی میں ایسی ہی ایک کوشش کا ذکر کیا تھا۔
ایک شہری کے ٹویٹ کا حوالہ دیتے ہوئے، وزیر اعظم نے ٹویٹ کیا:
’’یہ دیکھ کر خوشی ہوئی.... ایسی کوشش کرنے والوں کو مبارکباد۔
پچھلے سال ایک من کی بات  پروگراموں کے دوران میں نے کاشی میں ایسی ہی ایک کوشش کا ذکر کیا تھا، اسے بھی شیئر کررہا ہوں ۔
https://t.co/bEmz0u4XvO”
۔۔۔۔۔۔۔۔۔۔۔
ش ح۔ا گ۔ن ا۔
U-11042
(
امور صارفین، خوراک اور عوامی تقسیم کی وزارت
محکمہ خوراک اور عوامی نظام تقسیم 2 سے 31 اکتوبر 2023 تک زیر التواء معاملات کو نمٹانے اور سوچھتا کو فروغ دینے کے لیے خصوصی مہم 3.0 میں حصہ لے گا
محکمہ خوراک اور عوامی نظام تقسیم  اپنے پی ایس یوز/ منسلک/ ذیلی دفاتر کے ساتھ 2 اکتوبر سے 31 اکتوبر 2023 تک خصوصی مہم 3.0 میں حصہ لے گا۔ انتظامی اصلاحات اور عوامی شکایات کے محکمے کے تحت چلائی جانے والی یہ مہم سوچھتا کو ادارہ جاتی بناتی ہے۔ سوچھتا اور سرکاری دفاتر میں التوا کو کم کرتی ہے۔ مہم کے تیاری کا مرحلہ 15 ستمبر 2023 سے شروع ہو رہا ہے۔ ڈی ایف پی ڈی اپنے ملک گیر پی ایس یوز/ منسلک/ ذیلی دفاتر کے ساتھ مہم کو آگے بڑھائے گا۔
یہ بات بھی قابل ذکر ہے کہ محکمہ خوراک اور عوامی نظام تقسیم  نے نومبر 2022 سے اگست 2023 تک منعقد کی گئی زیر التواء معاملات کو نمٹانے کی خصوصی مہم  میں بھرپور طریقے سے حصہ لیا۔
محکمہ کی طرف سے 3437 مقامات پر صفائی مہم چلائی گئی تاکہ سوچھ بھارت کے وژن میں تعاون کیا جا سکے۔ مختلف دیگر سرگرمیاں جیسے سوچھتا کیمپ، بیداری پروگرام، سوچھتا سرگرمی کے لیے ہفتہ وار 03 گھنٹے وقف کرنا، فضلہ کا انتظام ، شجرکاری، باقاعدگی سے صفائی مہم، چونا کاری، گہری صفائی، فرنیچر کی جدید کاری/تجدید ، پرانی فائلوں کو ٹھکانے لگانا / جائزہ لینا، حشرات پر قابو پانا  وغیرہ بھی انجام دیئے گئے۔
جناب سنجیو چوپڑا، سکریٹری، محکمہ خوراک اور عوامی نظام تقسیم، محکمہ کے افسران اور عملے کو سوچھتا کا حلف دلاتے ہوئے
نومبر، 2022 - اگست 2023 کے دوران محکمہ خوراک اور عوامی نظام تقسیم  کی جانب سے حاصل کی گئی کامیابیوں کی جھلکیاں یہ ہیں:
- 12,57,706 فائلوں کا جائزہ لیا گیا اور 5,92,354 حقیقی فائلوں کو ختم کیا گیا۔
- 99,105 مربع فٹ رقبہ آزاد کرایا گیا۔
- 9783 ای فائلوں کو بند کیا گیا
- فرسودہ اشیاء کی نیلامی سے 77.88 لاکھ روپے کی آمدنی پیدا کی گئی ۔
ارد گرد کو صاف ستھرا رکھنے کے لیے ڈی ایف پی ڈی کے تحت تمام پی ایس یوز/ منسلک/ ذیلی دفاتر کے سینئر افسران کے ساتھ باقاعدگی سے فالو اپ میٹنگیں کی گئیں۔ اعلیٰ افسران نے سوچھتا سرگرمیوں کا جائزہ لینے/ نگرانی کرنے کے لیے اچانک دورے بھی کیے۔
محکمہ سابقہ مہمات کے اصولوں اور مقاصد پر قائم ہے اور خصوصی مہم 3.0 کے کلیدی مقاصد کو حاصل کرنے کے لیے پرعزم ہے۔